Adatkezelési Tájékoztató

 Az Új Média Kft.(a továbbiakban: Megbízhatók Klubja) a www.megbizhatok.com weboldal (a továbbiakban: Honlap) működtetése során a Honlapra látogatók, a Honlapot használó és a Honlapon elérhető szolgáltatást igénybevevő regisztrált felhasználók (a továbbiakban együttesen Érintett) adatait kezeli.

Az adatok kezelésével összefüggésben a Megbízhatók Klubja ezúton tájékoztatja az Érintetteket a Honlapon általa kezelt személyes adatokról, a személyes adatok kezelése körében követett elveiről és gyakorlatáról, valamint az érintettek jogai gyakorlásának módjáról és lehetőségeiről.

A Megbízhatók Klubja célja, hogy a magánszemélyek, vállalkozások és Megbízhatók Klubja egymást ajánlva megmutassák, ki a megbízható, továbbá, hogy a Honlapra regisztrált felhasználók pozitív ajánlásokat gyűjtsenek, tehát ez egy pozitív lista, nem feketelista.

Ennek ellenére lehet adni bárki (magánszemély, vállalkozó, szolgáltatás) részére negatív ajánlást.  Azonban, ez sem egy feketelista kialakításának része, hanem egy minőségbiztosítási eszköz. Részben a felhasználó számára is jelzi, hogy kezelendő probléma van valakinél, akivel kapcsolatba került. Ezeket a jelzéseket minden felhasználónak 2 hét áll rendelkezésére ahhoz, hogy kezelje. Ez idő alatt a negatív ajánlás nem kerül nyilvánosságra, és senki más nem olvashatja, csak az, aki adta, és az, aki kapta. Ez alatt a két hét alatt a negatív ajánlás kezelhető. Tehát, az, aki adta, vissza tudja vonni, ha úgy érzi, hogy ez idő alatt pl. egy esetleges nézeteltérés rendeződött. Ekkor a negatív ajánlásnak nem marad nyilvánosan nyoma.

Az Érintett a Honlap használatával elfogadja az Adatkezelési Tájékoztatóban foglaltakat, és hozzájárul az alábbiakban meghatározott adatkezelésekhez.

1. **Definíciók**
2. Érintett: bármely meghatározott, személyes adat alapján azonosított vagy - közvetlenül vagy közvetve - azonosítható természetes személy;
3. Személyes adat: az érintettel kapcsolatba hozható adat - különösen az érintett neve, azonosító jele, valamint egy vagy több fizikai, fiziológiai, mentális, gazdasági, kulturális vagy szociális azonosságára jellemző ismeret -, valamint az adatból levonható, az érintettre vonatkozó következtetés;
4. hozzájárulás: az érintett akaratának önkéntes és határozott kinyilvánítása, amely megfelelő tájékoztatáson alapul, és amellyel félreérthetetlen beleegyezését adja a rá vonatkozó személyes adatok - teljes körű vagy egyes műveletekre kiterjedő - kezeléséhez;
5. tiltakozás: az érintett, amellyel személyes adatainak kezelését kifogásolja, és az adatkezelés megszüntetését, illetve a kezelt adatok törlését kéri;
6. adatkezelő: az a természetes vagy jogi személy, illetve jogi személyiséggel nem rendelkező szervezet, aki vagy amely önállóan vagy másokkal együtt az adatok kezelésének célját meghatározza, az adatkezelésre (beleértve a felhasznált eszközt) vonatkozó döntéseket meghozza és végrehajtja, vagy az általa megbízott adatfeldolgozóval végrehajtatja;
7. adatkezelés: az alkalmazott eljárástól függetlenül az adatokon végzett bármely művelet vagy a műveletek összessége, így különösen gyűjtése, felvétele, rögzítése, rendszerezése, tárolása, megváltoztatása, felhasználása, lekérdezése, továbbítása, nyilvánosságra hozatala, összehangolása vagy összekapcsolása, zárolása, törlése és megsemmisítése, valamint az adatok további felhasználásának megakadályozása, fénykép-, hang- vagy képfelvétel készítése, valamint a személy azonosítására alkalmas fizikai jellemzők (pl. ujj- vagy tenyérnyomat, DNS-minta, íriszkép) rögzítése;
8. adatfeldolgozás: az adatkezelési műveletekhez kapcsolódó technikai feladatok elvégzése, függetlenül a műveletek végrehajtásához alkalmazott módszertől és eszköztől, valamint az alkalmazás helyétől, feltéve hogy a technikai feladatot az adatokon végzik;
9. adatfeldolgozó: az a természetes vagy jogi személy, illetve jogi személyiséggel nem rendelkező szervezet, aki vagy amely az adatkezelővel kötött szerződése alapján - beleértve a jogszabály rendelkezése alapján történő szerződéskötést is - adatok feldolgozását végzi;
10. adattovábbítás: az adat meghatározott harmadik személy számára történő hozzáférhetővé tétele;
11. nyilvánosságra hozatal: az adat bárki számára történő hozzáférhetővé tétele;
12. adattörlés: az adatok felismerhetetlenné tétele oly módon, hogy a helyreállításuk többé nem lehetséges;
13. adatzárolás: az adat azonosító jelzéssel ellátása további kezelésének végleges vagy meghatározott időre történő korlátozása céljából;
14. adatmegsemmisítés: az adatokat tartalmazó adathordozó teljes fizikai megsemmisítése;
15. harmadik személy: olyan természetes vagy jogi személy, illetve jogi személyiséggel nem rendelkező szervezet, aki vagy amely nem azonos az érintettel, az adatkezelővel vagy az adatfeldolgozóval.
16. **Adatkezelés célja**

A Megbízhatók Klubja az Érintett által rendelkezésre bocsátott adatokat célhoz kötötten, kizárólag Honlapon elérhető szolgáltatás nyújtása, kapcsolattartás, felhasználó azonosítása és amennyiben az Érintett feliratkozik hírlevélre, akkor a hírlevél küldése érdekében tárolja és kezeli.

Az automatikusan rögzítésre kerülő adatok célja statisztikakészítés, az informatikai rendszer technikai fejlesztése.

A Megbízhatók Klubja a megadott személyes adatokat a fent meghatározott céloktól eltérő célokra nem használja, illetve használhatja fel. Személyes adatok harmadik személynek vagy hatóságok számára történő kiadása - hacsak törvény ettől eltérően nem rendelkezik kötelező erővel – az Érintett előzetes, kifejezett hozzájárulása esetén lehetséges.

Minden olyan esetben, ha a szolgáltatott adatokat a Megbízhatók Klubja az eredeti adatfelvétel céljától eltérő célra kívánja felhasználni, erről az Érintettet tájékoztatja, és ehhez előzetes, kifejezett hozzájárulását megszerzi, illetőleg lehetőséget biztosít számára, hogy a felhasználást megtiltsa.

1. **Adatkezelés jogalapja**

A Megbízhatók Klubja általi adatkezelésekre az információs önrendelkezési jogról és az információszabadságról szóló 2011. évi CXII. törvény (a továbbiakban: Info.tv.) 5. § (1) bekezdés a) pontja szerint az Érintett önkéntes hozzájárulása alapján, valamint az elektronikus kereskedelmi szolgáltatások, valamint az információs társadalommal összefüggő szolgáltatások egyes kérdéseiről szóló 2001. évi CVIII. törvény alapján kerül sor.

Megbízhatók Klubja a neki megadott személyes adatokat, azok valódiságát nem ellenőrzi. A megadott adatok megfelelőségéért kizárólag az azt megadó személy, Érintett, szerződő felel. Bármely Érintett e-mail címének megadásakor egyben felelősséget vállal azért, hogy a megadott e-mail címről kizárólag ő vesz igénybe szolgáltatást. E felelősségvállalásra tekintettel egy megadott e-mail címen történt belépésekkel összefüggő mindennemű felelősség kizárólag azt az Érintettet terheli, aki az e-mail címet megadta.

1. **Megbízhatók Klubja, mint adatkezelő megnevezése**

Cég neve: Új Média Kft.

Székhely: 8800 Nagykanizsa, Csengery út 22.

Adószám: 12717576-2-40

Cégjegyzékszám: 20 09 065120

Bejegyző bíróság: Zala Megyei Cégbíróság

Ügyfélszolgálatunk elérhetőségei:

Telefon: +36204230042 (Hétköznaponként 8-tól 16 óráig hívható)

E-mail: ujmedia4@gmail.com

Adatkezelési nyilvántartási szám: folyamatban

1. **Az adatkezelés időtartama**
	1. **Regisztrációs adatok**

A regisztráció során kötelezően megadott személyes adatok kezelése mindaddig tart, amíg az Érintett nem kéri a regisztrációjának a törlését. A regisztráció törlésére bármikor, a törlési kérelem (postán, emailben) elküldését követően kerülhet sor. Ez esetben az adatok törlésének határideje a kérelem beérkezését követ 5 munkanap.

* 1. **Hírlevél feliratkozás során megadott adatok**

Hírlevél esetében a Megbízhatók Klubja, mindaddig kezeli az Érintett hírlevél feliratkozása során megadott adatait, ameddig az Érintett a hírlevélről le nem iratkozik a hírlevélben található „Leiratkozás” gombra kattintva vagy nem kéri a levételét a hírlevélre feliratkozók listájából emailben vagy postai úton. Leiratkozás esetén a Megbízhatók Klubja a kérelem beérkezését követő (emailben, postai úton vagy a „Leiratkozás” gombra kattintva) 5 munkanapon belül törli az Érintett adatait a rendszeréből.

* 1. **Technikai adatok**

A naplózott adatokat a rendszer – az utolsó látogatás dátumának kivételével, amelyet automatikusan felülír – a naplózás időpontjától számított 10 évig tárolja.

* 1. **Elektronikus kapcsolat felvételi űrlap elküldése során megadott adatok**

A **kapcsolat felvételi űrlap elküldése** során kötelezően megadott személyes adatok kezelése mindaddig tart, amíg az Érintett nem kéri az így megadott adatainak a törlését. Az adatok törlésére bármikor, a törlési kérelem (postán, emailben) elküldését követően kerülhet sor. Ez esetben az adatok törlésének határideje a kérelem beérkezését követ 5 munkanap.

* 1. **Belső levelező rendszer**

A regisztrált és azonosított érintettek küldhetnek egymásnak írásos üzeneteket az Megbízhatók Klubjának belső levelezőrendszerét vagy ajánlatkérő rendszerét használva. A levelezőrendszeren belül bárki letilthatja bármely más felhasználótól származó üzenet fogadását egyenként. Kivételt jelent ez alól a Megbízhatók Klub rendszer ügyfélszolgálata által küldött üzeneteket. Az ügyfélszolgálat többek között a felhasználói feltételek változásáról is üzenetet küld, ami nagyon fontos. Amennyiben egy Érintett kéri a regisztrációs adatainak törlését, abban az esetben az általa küldött üzenetek is törlésre kerülnek a rendszerből.

1. **A kezelt személyes adatok köre**
	1. **Regisztráció során kötelezően megadott adatok**

A Honlapon a szolgáltatások igénybevételéhez az Érintettnek meg kell adnia alábbi adatokat:

* Név,
* Cím
* Telefonszám
* E-mail
	1. **Elektronikus kapcsolat felvételi űrlap elküldése során kötelezően megadott adatok**
* Név,
* Email cím,
* Telefonszám.
	1. **Hírlevél**

Hírlevél feliratkozás esetén az Érintett email címét illetve teljes nevét köteles megadni a Megbízhatók Klubja részére.

* 1. **Technikai adatok**

Az Érintett bejelentkező számítógépének azon adatai, melyek a szolgáltatás igénybe vétele során generálódnak és melyeket a Megbízhatók Klubja rendszere a technikai folyamatok automatikus eredményeként rögzít. Ezek különösen a látogatás dátuma és időpontja, az Érintett számítógépének IP címe, böngészőjének típusa, a megtekintett és az előzőleg látogatott weboldal címe.

Az automatikusan rögzítésre kerülő adatokat a rendszer az Érintett külön nyilatkozata vagy cselekménye nélkül a belépéskor, illetve kilépéskor automatikusan naplózza. Ezen adatok egyéb személyes felhasználói adatokkal - törvény által kötelezővé tett esetek kivételével - össze nem kapcsolhatók. Az adatokhoz kizárólag a Megbízhatók Klubja fér hozzá.

Megbízhatók Klubja az Érintettek aktivitásáról adatokat gyűjthet, melyek nem kapcsolhatóak össze az Érintett által a regisztráció során megadott egyéb adatokkal, sem más honlapok vagy szolgáltatások igénybevételekor keletkező adatokkal.

A Honlap html kódja a Megbízhatók Klubjától független, külső szerverről érkező és külső szerverre mutató hivatkozásokat tartalmazhat. E hivatkozások szolgáltatói az ő szerverükre történő közvetlen kapcsolódás miatt felhasználói adatokat képesek gyűjteni.

Külső szerverek segítik a Honlap látogatottsági és egyéb webanalitikai adatainak független mérését és auditálását (Google Analytics). A mérési adatok kezeléséről az adatkezelők tudnak részletes felvilágosítást nyújtani az Érintett részére.
Elérhetőségük: www.google.com/analytics/

* 1. **Cookie-k**

A Megbízhatók Klubja, illetve a megjelölt külső szolgáltatók a testre szabott kiszolgálás érdekében az Érintett számítógépén kis adatcsomagot, ún. sütit (cookie) helyeznek el és olvasnak vissza. Ha a böngésző visszaküld egy korábban elmentett sütit, a sütit kezelő szolgáltatónak lehetősége van összekapcsolni az Érintett aktuális látogatásai során elmentett adatait a korábbiakkal, de kizárólag a saját tartalma tekintetében.

A legtöbb böngésző menüsorában található „Segítség” funkció, tájékoztatást nyújt arra vonatkozóan, hogy az Érintett saját böngészőjében

- hogyan tudja letiltani a cookie-kat,

- hogyan fogadhat el új cookie-kat,

- hogyan adhat utasítást böngészőjének arra, hogy új cookie-t állítson be, vagy

- hogyan kapcsoljon ki egyéb cookie-kat.

Amennyiben az Érintett nem szeretné, hogy a Google Analytics a fenti adatokat az ismertetett módon és céllal mérje, telepítse böngészőjébe az ezt blokkoló kiegészítőt.

1. **Az adatokat megismerő személyek köre, adattovábbítás, adatfeldolgozás**

Az adatokat elsődlegesen Megbízhatók Klubja illetve Megbízhatók Klubja belső munkatársai jogosultak megismerni, azonban azokat nem teszik közzé, harmadik személy(ek) részére nem adják át.

Megbízhatók Klubja adatfeldolgozót a Honlap működtetése vagy egyéb feladatok ellátása céljából nem vesz igénybe.

 A Megbízhatók Klubja saját szerverrel rendelkezik, így az adatok tárolása érdekében tárhely szolgáltatást nem vesz igénybe.

A fentieken túl az Érintettre vonatkozó személyes adatok továbbítására kizárólag törvényben kötelezően meghatározott esetben, illetve a Felhasználó hozzájárulása alapján kerülhet sor.

1. **Felhasználói jogok és jogérvényesítési lehetőségek**
	1. **Tájékoztatáshoz való jog**

Az Érintett bármikor jogosult tájékoztatást kérni a Megbízhatók Klubja által kezelt, az Érintettre vonatkozó személyes adatokról.

Megbízhatók Klubja az Érintett kérésére tájékoztatást ad a rá vonatkozó, általa kezelt adatokról, az adatkezelés céljáról, jogalapjáról, időtartamáról, továbbá arról, hogy kik és milyen célból kapják vagy kapták meg adatait. Megbízhatók Klubja a kérelem benyújtásától számított 30 napon belül írásban adja meg a kért tájékoztatást.

Az Érintett bármely, az adatkezeléssel kapcsolatos kérdéssel, illetve észrevétellel a Megbízhatók Klubja munkatársához fordulhat az alább megjelölt elérhetőségeken keresztül.

* 1. **Érintett kérheti adatainak törlését, helyesbítését, zárolását**

Az Érintett bármikor jogosult a helytelenül rögzített adatainak helyesbítését vagy azok törlését kérni az alább megjelölt elérhetőségek valamelyikén. Megbízhatók Klubja a kérelem beérkezésétől számított 5 munkanapon belül törli az adatokat, ez esetben azok nem lesznek újra helyreállíthatók. A törlés nem vonatkozik a jogszabály (pl. számviteli szabályozás) alapján szükséges adatkezelésekre, azokat Megbízhatók Klubja a szükséges időtartamig megőrzi.

Az Érintett kérheti továbbá, adatainak zárolását. A Megbízhatók Klubja zárolja a személyes adatot, ha az érintett ezt kéri, vagy ha a rendelkezésére álló információk alapján feltételezhető, hogy a törlés sértené az Érintett jogos érdekeit. Az így zárolt személyes adat kizárólag addig kezelhető, ameddig fennáll az adatkezelési cél, amely a személyes adat törlését kizárta.

A helyesbítésről, a zárolásról és a törlésről az Érintettet, továbbá mindazokat értesíteni kell, akiknek korábban az adatot adatkezelés céljára továbbították. Az értesítés mellőzhető, ha ez az adatkezelés céljára való tekintettel a Felhasználó jogos érdekét nem sérti.

Ha az adatkezelő az érintett helyesbítés, zárolás vagy törlés iránti kérelmét nem teljesíti, a kérelem kézhezvételét követő 30 napon belül írásban közli a helyesbítés, zárolás vagy törlés iránti kérelem elutasításának ténybeli és jogi indokait.

* 1. **Érintett tiltakozhat személyes adatainak kezelése ellen**

Az Érintett tiltakozhat személyes adatának kezelése ellen. Megbízhatók Klubja a tiltakozást a kérelem benyújtásától számított legrövidebb időn belül, de legfeljebb 15 nap alatt megvizsgálja, annak megalapozottsága kérdésében döntést hoz, és döntéséről a kérelmezőt írásban tájékoztatja.

Az Érintett a jogait az alábbi elérhetőségeken gyakorolhatja:

Cég neve: Új Média Kft.

Székhely, levelezési cím: 8800 Nagykanizsa, Csengery út 22.

Ügyfélszolgálatunk elérhetőségei:

Telefon: +36204230042 (Hétköznaponként 8-tól 16 óráig hívható)

E-mail: ujmedia4@gmail.com

* 1. **Az Érintett az Info.tv., valamint a Polgári Törvénykönyv (2013 évi V. törvény) alapján**
1. Nemzeti Adatvédelmi és Információszabadság Hatósághoz (1125 Budapest, Szilágyi Erzsébet fasor 22/c.; www.naih.hu ) fordulhat vagy
2. Bíróság előtt érvényesítheti jogait.

Amennyiben az Érintett a szolgáltatás igénybevételéhez harmadik fél adatait adta meg vagy a Honlap használata során bármilyen módon kárt okozott, a Megbízhatók Klubja jogosult az Érintettel szembeni kártérítés érvényesítésére. A Megbízhatók Klubja ilyen esetben minden tőle telhető segítséget megad az eljáró hatóságoknak a jogsértő személy személyazonosságának megállapítása céljából.

1. **E-mail címek felhasználása**

A Megbízhatók Klubja kiemelt figyelmet fordít az általa kezelt elektronikus levélcímek felhasználásnak jogszerűségére, így azokat csak az alábbiakban meghatározott módon használja fel (tájékoztató vagy reklám) e-mail küldésére.

Az e-mail címek kezelése elsősorban az Érintett azonosítását, szolgáltatás igénybe vétele során a kapcsolattartást szolgálja, így elsősorban ennek érdekében kerül sor e-mail küldésére.

1. **Hírlevél**

Megbízhatók Klubja lehetővé teszi az Érintett számára, hogy feliratkozzon a hírlevélre. A hírlevél direkt marketing elemekkel rendelkezik és reklámot, illetve a Honlapon elérhető szolgáltatással összefüggő információkat tartalmaz. Megbízhatók Klubja a hírlevél igénybevétele során az Érintett által megadott adatokat kezeli.

Az Érintett korlátozás és indokolás nélkül, bármikor, ingyenesen leiratkozhat a hírlevelek küldéséről. Ezt megteheti levélben, e-mailben, vagy a hírlevelek alján található „Leiratkozás” linkre történő kattintással. Ebben az esetben Megbízhatók Klubja minden - a hírlevelek küldéséhez szükséges - személyes adatát törli nyilvántartásából és további hírleveleivel, ajánlataival nem keresi meg az Érintettet. A regisztráció során megadott elektronikus levélcímekre hirdetést vagy reklámot (hírlevél) tartalmazó leveleket a Megbízhatók Klubja csak az Érintett kifejezett hozzájárulásával, a jogszabályi előírásoknak megfelelő esetekben és módon küld.

1. **Adatbiztonság**

Megbízhatók Klubja kötelezi magát, hogy gondoskodik az adatok biztonságáról, megteszi továbbá azokat a technikai intézkedéseket, amelyek biztosítják, hogy a felvett, tárolt, illetve kezelt adatok védettek legyenek, illetőleg mindent megtesz annak érdekében, hogy megakadályozza azok megsemmisülését, jogosulatlan felhasználását és jogosulatlan megváltoztatását. Kötelezi magát arra is, hogy minden olyan harmadik felet, akiknek az adatokat esetlegesen továbbítja vagy átadja, ugyancsak felhívja ez irányú kötelezettségeinek teljesítésére.

1. **Egyéb rendelkezések**

Megbízhatók Klubja fenntartja a jogot, hogy jelen Adatkezelési Tájékoztatót az Érintettek belső levelező rendszeren keresztül történő előzetes értesítése mellett egyoldalúan módosítsa. A módosítás az értesítést követő 30. napon lép hatályba. A módosítás hatályba lépését követően az Érintett a Honlap használatával ráutaló magatartással elfogadja a módosított Adatkezelési Tájékoztatóban foglaltakat.

Jelen Adatkezelési Tájékoztató 2015.02.02 napjától érvényes.

Adatkezelési nyilvántartási szám honlaphoz: NAIH-82010/2014.
Adatkezelési nyilvántartási szám hírlevélhez: NAIH-82011/2014.